Държавен вестник, бр. 20, 2011 г., стр. 35

БРОЙ  20	
Д Ъ Р Ж А В Е Н  В Е С Т Н И К 	
СТР.  35  
подлага на преглед основните принципи на 
политиката за възнагражденията и е отговорен 
за нейното прилагане. 
(2) Звеното за вътрешен одит извършва 
периодичен преглед поне веднъж годишно на 
прилагането на политиката за възнаграждени­
ята. В случай че инвестиционният посредник 
няма създадено звено за вътрешен одит, пе­
риодичният преглед се извършва от отдела за 
вътрешен контрол.
(3) Служителите, изпълняващи контролни 
функции, са независими от служителите на 
инвестиционния посредник, върху които упраж­
няват контрол, разполагат с подходящи право­
мощия и получават възнаграждения съобразно 
степента на постигане на целите, свързани с 
техните функции, независимо от резултатите от 
дейностите, постигнати от структурните звена, 
които контролират. 
(4) Върху възнагражденията на ръководните 
сред служителите по чл. 142а, ал. 1, т. 2 и 3 
лица се осъществява надзор пряко от коми­
тета по възнагражденията. В случай че такъв 
комитет не е създаден, надзорът се извършва 
от надзорния орган, съответно при липса на 
такъв – от управителния орган на дружеството.
Чл. 142в. (1) Променливото възнаграждение 
е обвързано с резултатите от дейността, като 
неговият общ размер се основава на комби­
нация от оценките за дейността на отделното 
лице, на съответното структурно звено, както 
и на цялостните резултати на инвестиционния 
посредник. При оценката на дейността на отдел­
ното лице се вземат предвид както финансови, 
така и нефинансови критерии.
 (2) Оценките по ал. 1 обхващат период от 
няколко години, така че оценъчният процес 
да се основава на дългосрочното изпълнение 
на дейността и изплащането на променливите 
възнаграждения да е разпределено за период, 
отчитащ икономическия цикъл и поетите от 
инвестиционния посредник рискове.
(3) Оценката на резултатите от дейността, 
използвана за изчисляване на променливите 
възнаграждения и разпределението им, включва 
корекция за всички видове настоящи и бъдещи 
рискове и отчита цената на капитала, както и 
необходимата ликвидност.
(4) Общият размер на променливото въз­
награждение не ограничава способността на 
инвестиционния посредник да поддържа и 
подобрява капиталовата си база. 
(5) Променливото възнаграждение не се 
изплаща посредством инструменти или методи, 
които улесняват заобикалянето на изискванията 
на наредбата.
(6) Инвестиционният посредник може да 
предоставя гарантирано променливо възнаграж­
дение единствено на новоназначени служители 
и го изплаща само първата година. 
(7) Обезщетенията, свързани с предсрочно 
прекратяване на договор, отразяват постиг­
натите с течение на времето резултати и са 
определени по такъв начин, че да не се въз­
награждава неуспехът.
(8) Лицата по чл. 142а, ал. 1 не могат да 
използват лични стратегии за хеджиране или 
застраховане, свързани с възнагражденията или 
отговорността, с цел да се намали ефектът на 
отчитането на риска, заложен във възнаграж­
денията им.
Чл. 142г. (1) Променливото възнаграждение, 
включително отложената му част, се изплаща 
само ако това не застрашава стабилността на 
инвестиционния посредник, като се вземат 
предвид:
1. финансовото състояние на инвестиционния 
посредник, и
2. резултатите от дейността на инвестици­
онния посредник, на структурното звено и на 
приноса на съответния служител.
(2) Ако е налице отрицателен или незадо­
волителен финансов резултат, променливите 
възнаграждения се ограничават чрез намаляване 
на плащанията по разсрочените възнаграждения 
или възстановяване на изплатени или придобити 
възнаграждения.
Чл. 142д. (1) Не по малко от 50 % от 
променливото възнаграждение представлява 
съвкупност от следните елементи: 
1. акции, други инструменти, свързани с 
акции, както и равностойни непарични инстру­
менти, които са част от капитала на инвестици­
онния посредник, в случай че инвестиционният 
посредник не е публично дружество; и
2. инструменти по чл. 6а, които по подхо­
дящ начин отразяват кредитното качество на 
инвестиционния посредник.
(2) Инструментите по ал. 1 подлежат на 
подходяща политика на ограничаване на прех­
върлянето им, целяща постигане на съответствие 
между стимулите и дългосрочните интереси 
на инвестиционния посредник. Това правило 
се прилага както за частта от променливото 
възнаграждение, разсрочена в съответствие с 
ал. 3, така и за частта, която не е разсрочена.
(3) Не по-малко от 40 % от променливото 
възнаграждение се разсрочва за период с мини­
мална продължителност от три до пет години в 
зависимост от икономическия цикъл, естеството 
на дейността на инвестиционния посредник и 
произтичащите от това рискове, както и от 
длъжността на съответния служител.
(4) За лицата, получаващи променливо 
възнаграждение в особено голям размер, раз­
срочената част по ал. 3 е най-малко 60 %.
(5) Изплащането на разсрочено променливо 
възнаграждение се извършва пропорционално 
или чрез постепенно нарастване през периода 
на разсрочване.
Чл. 142е. (1) Когато инвестиционният посред­
ник предвижда облаги, свързани с пенсионира­
не, неговата пенсионна политика съответства 
на бизнес стратегията, целите, ценностите и 
дългосрочните му интереси.
(2) При пенсиониране облагите по ал. 1 
се предоставят под формата на определените 
в чл. 142д, ал. 1 инструменти и подлежат на 
петгодишен период на ограничаване на прех­
върлянето им.